Kétgombos csaptelep kerámiatárcsás felsőrésszel

Külső megjelenésében akár ugyanolyan is lehet, mint a hagyományos kétgombos csaptelep, de a szelepek helyett 90 vagy 180°-os elfordítású, kerámiatárcsás nyitó-záró elemekkel működik. Előnyei: gyors nyitás-zárás, gazdaságosabb működés, kemény, kopásálló mozgó elemek, hosszú élettartam, nem igényel karbantartást.

A kerámiatárcsás felsőrészek többe kerülnek, mint a hagyományos szelep-felsőrészek, ezért ezeket elsősorban a drágább csaptelepekbe építik be. A 90°-os elfordítású elemeket a kis elfordítási szög miatt nehéz pontosan beállítani, míg a 180°-os elfordítású elemek ebből a szempontból is kifogástalanok.

Ha valaki ragaszkodik a kétgombos szerelvényekhez, akkor a 180°-os elfordítású elemekkel rendelkező változatot javasolhatjuk. Kitűnően használható az egyszerű vízmelegítőkkel összekötve.